wannaphong/clean_thaiwikipedia huggingface dataset:
# แจ๊ก ดอว์สัน
แจ็ก ดอว์สัน  เป็นตัวละครสมมุติในภาพยนตร์เรื่อง "ไททานิค" ตามบันทึกของบทภาพยนตร์ แจ็ก เกิดในชิพพีน่า ฟอลส์ รัฐวิสคอนซิน ใน พ.ศ. 2435 ต่อมาใน พ.ศ. 2450 พ่อและแม่ของเขาเสียชีวิต เขาจึงท่องเที่ยวไปทั่วโลก และฝึกฝนการวาดภาพ ต่อมาเขาได้ไปคบกับเพื่อนชาวอิตาลี นาม "ฟาบิซิโอ เดอ รอสซี" ต่อมา เขาและฟาบริซิโอ ได้ไปถึงเมืองเซาท์แทมป์ตัน และไปเล่นพนันโป๊กเกอร์ กับคนที่มีตั๋วโดยสารไททานิค และชนะ จึงได้ตั๋วชั้น 3 มา และในเรือไททานิก เขาได้รู้จักกับ โรส เดวิตต์ บูเคเตอร์ และสนิทสนมกันมากขึ้นเรื่อยๆ จนกระทั่งกลายเป็นความรัก  และเมื่อวันที่ 14 เมษายน พ.ศ. 2455 เวลา 23 นาฬิกา 40 นาที เรือไททานิคชนภูเขาน้ำแข็ง และจมมิดลำในวันที่ 15 เมษายน พ.ศ. 2455 เวลา 2 นาฬิกา 20 นาที แจ็กและโรส ขึ้นเรือชูชีพไม่ทัน แต่แจ็กก็ได้เสียสละในการช่วยเหลือโรสจนเสียชีวิตในวันนั้นเอง

ตัวละครแจ็ก ดอว์สัน เข้าใจว่ามาจากบุคคลที่มีตัวตนจริงในเรือไททานิก ชื่อ แจ็ก ฟิลิปส์ (Jack Phillips) เป็นเจ้าหน้าที่วิทยุบนเรือ และเป็นผู้ส่งสัญญาณวิทยุขอความช่วยเหลือตอนที่เรือชนภูเขาน้ำแข็ง และเสียชีวิตในครั้งนั้นด้วย
(เค้าโครงจริงจากผู้รอดชีวิต โรส เดวิตต์ บูเคเตอร์ หรือ โรส ดอว์สัน)
ภาพยนตร์ไททานิกในปี พ.ศ. 2540 นำแสดงโดย ลีโอนาโด ดิคาปริโอ ซึ่งก่อนหน้านั้นคนที่จะมาแสดงคือ Billy Crudup
# ฟีลิกซ์ ไลเทอร์
ฟีลิกซ์ ไลเทอร์  เป็นตัวละครสมมติในชุด เจมส์ บอนด์ สร้างโดย เอียน เฟลมมิง ตัวละครเป็นสายลับทำงานให้กับซีไอเอและเป็นเพื่อนของบอนด์ ต่อมาไลเทอร์เข้าร่วมสำนักงานนักสืบพิงเกอร์ตัน หลังสูญเสียขาและมือของเขาจากการโดนโจมตีโดยฉลาม ชื่อ "ฟีลิกซ์" นำมาจากชื่อกลางของ ไอวาร์ ไบรซ์ เพื่อนของเฟลมมิง ขณะที่ชื่อ "ไลเทอร์" นำมาจากนามสกุลของ แมเรียน โอตส์ ไลเทอร์ ชาร์ลส์ เพื่อนของเฟลมมิง ต่อมาได้เป็นภรรยาของ ทอมัส ไลเทอร์

ไลเทอร์ยังปรากฏตัวในนวนิยายบอนด์โดยนักเขียนคนอื่น ๆ เช่นเดียวกับในภาพยนตร์สิบเรื่องและละครโทรทัศน์หนึ่งตอน ชื่อว่า "คาสิโนรอยัล" (ไคลแมกซ์!, ปีหนึ่ง, ตอนสาม) โดยตัวละครกลายเป็นสายลับอังกฤษชื่อว่า "คลาเรนซ์ ไลเทอร์" แสดงโดย ไมเคิล เพต ใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ มีนักแสดงหลายคนแสดงเป็นไลเทอร์ ได้แก่ แจ็ก ลอร์ด, ซีก ลินเดอร์, ริก ฟาน นัตเตอร์, นอร์แมน เบอร์ตัน, เดวิด เฮดิสัน, จอห์น เทอร์รีและเจฟฟรีย์ ไรต์ ขณะที่ภาพยนตร์ พยัคฆ์เหนือพยัคฆ์ ซึ่งไม่ได้สร้างโดยอีออนโปรดักชันส์ ตัวละครไลเทอร์แสดงโดย เบอร์นี เคซี ตัวละครไลเทอร์ยังปรากฏตัวในวิดีโอเกม 007 ลีเจนด์ส

ภาพยนตร์

ภาพยนตร์ที่สร้างโดยอีออนโปรดักชันส์
ภาพยนตร์ปีแสดงโดยพยัคฆ์ร้าย 0071962แจ็ก ลอร์ดจอมมฤตยู 0071964ซีก ลินเดอร์ธันเดอร์บอลล์ 0071965ริก ฟาน นัตเตอร์007 เพชรพยัคฆราช1971นอร์แมน เบอร์ตันพยัคฆ์มฤตยู 0071973เดวิด เฮดิสัน007 รหัสสังหาร1989007 พยัคฆ์สะบัดลาย1987จอห์น เทอร์รี007 พยัคฆ์ร้ายเดิมพันระห่ำโลก2006เจฟฟรีย์ ไรต์007 พยัคฆ์ร้ายทวงแค้นระห่ำโลก2008 พยัคฆ์ร้ายฝ่าเวลามรณะ2020

การวิเคราะห์
เดอะนิวยอร์กไทมส์ เรียกไลเทอร์ว่าเป็น "คู่หู" ของเจมส์ บอนด์และได้บันทึกพัฒนาการของตัวละครว่าคู่ขนานไปกับชื่อเสียงของบอนด์ ในฐานะที่เป็นทั้งบุคคลที่น่าจดจำในภาพยนตร์และวีรบุรุษแห่งสงครามเย็นและเหตุการณ์หลังจากนั้น
# กลิทเทอร์ (อัลบั้มมารายห์ แครี)
กลิทเทอร์  เป็นอัลบั้มเพลงประกอบภาพยนตร์เรื่อง Glitter และเป็นสตูดิโออัลบั้มที่ 7 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 11 กันยายน ค.ศ. 2001 โดยเวอร์จิ้น เรคคอร์ดส

ซาวน์ดนตรีชุดนี้จะมีลักษณะเป็นดนตรียุค 80 โดยมีเพลงเก่ามาทำใหม่อย่าง "Didn't Mean to Turn You On" และนำทำนองเพลง "Candy" ของวงCameo มาทำใหม่ในเพลง "Loverboy"
อัลบั้มนี้ยังทำงานร่วมกับแร็ปเปอร์อย่าง Busta Rhymes, Mystikal, Da Brat, Ludacris, Fabolous, Shawnna, 22, Ja Rule, Nate Dogg, Cameo และศิลปินแนวอาร์แอนด์บีอย่าง Eric Benét

อัลบั้มนี้วางขายในวันเหตุวินาศกรรม 11 กันยายน ทำให้ล้มเหลวทางด้านยอดขาย มียอดขาย 3 ล้านชุดทั่วโลกและ 630,952 ชุดในสหรัฐอเมริกา (ข้อมูลเดือนมกราคม ค.ศ. 2007)

เพลง "Loverboy" ซิงเกิลแรกจากอัลบั้มขึ้นสูงสุดอันดับ 2 ในบิลบอร์ด (เหตุเพราะการลดราคาขาย)

 รายชื่อเพลง 
 "Loverboy" (remix) featuring Ludacris, Shawnna, 22 and Da Brat – 4:30
 "Lead the Way" – 3:53
 "If We" featuring Ja Rule and Nate Dogg – 4:20
 "Didn't Mean to Turn You On" – 4:54
 "Don't Stop (Funkin' 4 Jamaica)" featuring Mystikal – 3:37
 "All My Life" – 5:09
 "Reflections (Care Enough)" – 3:20
 "Last Night a DJ Saved My Life" featuring Busta Rhymes and Fabolous – 6:43
 "Want You" featuring Eric Benét – 4:43
 "Never Too Far" – 4:21
 "Twister" – 2:26
 "Loverboy" featuring Cameo – 3:49
 "There For Me" [Leftover Track] - 4:15

 ชาร์ต 

ประเทศชาร์ทอันดับสูงสุดยอดขายระดับยอดขายทั่วโลก2,000,000https://www.nytimes.com/2002/01/24/news/mariah-gets-scratched-but-with-a-glittering-buyout-from-emi.htmlอเมริกาRIAA7Platinum661,000https://www.billboard.com/articles/columns/chart-beat/8485573/mariah-carey-sales-ariana-grande-no-1-ask-billboardญี่ปุ่นRIAJ1(1 weeks)2xPlatinum450,000ฝรั่งเศสIFOP4Gold125,000อิตาลีFIMI5Gold50,000สเปนEIM3Gold50,000สิงคโปร์RIAS2xPlatinum30,000เกาหลีใต้RIAKPlatinum30,000สวิตเซอร์แลนด์Hit Parade10Gold20,000

ประเทศอันดับสูงสุดแคนาดา4เยอรมนี7อังกฤษ10นิวซีแลนด์11นอร์เวย์11เนเธอร์แลนด์12ออสเตรเลีย13ออสเตรีย14สวีเดน30
# การอ้างอิง
โดยทั่วไป การอ้างอิง คือการอ้างถึงบางสิ่ง หรือการอธิบายบางสิ่งหรือสิ่งที่แสดงถึงความเกี่ยวข้องกันระหว่างสองสิ่ง ความเกี่ยวข้องกันระหว่างสองสิ่งนั้นอาจเป็น หนังสือ สถานที่ หรือบทคัดย่อ เช่น ข้อมูล, ความคิด หรือความจำ สิ่งที่เป็นสิ่งอ้างอิง เรียกว่า ผู้ถูกอ้างอิง

ความหมายของการอ้างอิง มีความหมายต่างกันในแต่ละการใช้งาน ดังนี้

 อรรถศาสตร์ 
ในภาษาอังกฤษโดยทั่วไปในทางอรรถศาสตร์ การอ้างอิง หมายถึงความสัมพันธ์ระหว่างนามหรือสรรพนามกับวัตถุที่อ้างถึง ยกตัวอย่างเช่น คำว่า John ที่หมายถึง สุนัขชื่อ John เมื่อเราใช้สรรพนามบุรุษที่สาม คือ it นั้นคือการอ้างถึงสุนัขชื่อ John ซึ่งเป็นผู้ถูกอ้างอิงนั้นเอง

 ศิลปะ 
ทางศิลปะ การอ้างอิงแสดงถึงผลงานที่เป็นพื้นฐานของศิลปะชิ้นนั้น รวมถึงผลงานศิลปะเดิมที่มีอยู่ เช่นการอัดสำเนารูปภาพ
# จังหวัดชิซูโอกะ
จังหวัดชิซูโอกะ  เป็นจังหวัดในประเทศญี่ปุ่น ตั้งอยู่ในภูมิภาคชูบุ บนเกาะฮนชู มีเมืองหลวง คือ นครชิซูโอกะ จังหวัดนี้เป็นที่ตั้งของภูเขาฟูจิและมีชื่อเสียงของการปลูกชาเขียวที่ดีที่สุดในญี่ปุ่น

 ประวัติศาสตร์ 
จังหวัดชิซูโอกะในปัจจุบัน ตั้งอยู่บนอาณาเขตของอดีตแคว้น 3 แคว้นได้แก่ แคว้นโทโตมิ  แคว้นซูรูงะ  และแคว้นอิซุ  นอกจากนี้ ยังเป็นบ้านเกิดของโชกุนตระกูลโทกูงาวะคนแรก นั่นคือโทกูงาวะ อิเอยาซุ โทกูงาวะ อิเอยาซุปกครองพื้นที่นี้ จนกระทั่งสามารถปราบขุนศึกตระกูลโฮโจ ผู้มีอิทธิพลในภูมิภาคคันโตลงได้ และมอบให้อยู่ในความปกครองของโอดะ โนบูนางะ ต่อมา เมื่อโทกูงาวะ อิเอยาซุขึ้นเป็นโชกุนได้สำเร็จ เขาก็ได้ยึดภูมิภาคคันโตกลับให้ครอบครัวของตนดูแล และรวบรวมดินแดนรอบนครชิซูโอกะในปัจจุบันให้ขึ้นตรงกับรัฐบาลโชกุนโทกูงาวะ ในค.ศ. 1868 หลังจากการสถาปนาแคว้นชิซูโอกะ  หรือแคว้นซุมปุ  ตระกูลโทกูงาวะก็ได้กลับมาอาศัยอยู่ในพื้นที่นี้อีกครั้ง

 สภาพทางภูมิศาสตร์ 
จังหวัดชิซูโอกะมีพื้นที่ยาวตามแนวชายฝั่งมหาสมุทรแปซิฟิกไปจนถึงอ่าวซูรูงะ พื้นที่ฝั่งตะวันตกของจังหวัดกินพื้นที่ไปถึงเทือกเขาแอลป์ของญี่ปุ่น พื้นที่ฝั่งตะวันออกเป็นชายฝั่งคอดเข้าไปทางด้านเหนือจนถึงภูเขาไฟฟูจิ และรวมพื้นที่ของคาบสมุทรอิซุ ซึ่งเป็นเขตพักตากอากาศชื่อดังของญี่ปุ่นที่ยื่นออกไปในมหาสมุทรแปซิฟิก 

 แผ่นดินไหวโทไก 
จากอดีตที่ผ่านมา ในทุก ๆ 100 ถึง 150 ปี จะมีแผ่นดินไหวร้ายแรงที่กระทบจังหวัดชิซูโอกะด้วย เรียกว่า แผ่นดินไหวโทไก  ซึ่งครั้งล่าสุดเกิดขึ้นเมื่อ ค.ศ. 1854

 เขตการปกครอง 
จังหวัดชิซูโอกะ แบ่งเขตการปกครองเป็น 23 นคร 5 อำเภอ และ 12 เมือง ดังนี้
นคร
 โกเต็มบะ 
 คาเกงาวะ 
 คิกูงาวะ 
 โคไซ 
 ชิซูโอกะ (เมืองหลวง) 
 ชิมาดะ 
 ชิโมดะ 
 ซูโซโนะ 
 นูมาซุ 
 ฟูกูโรอิ 
 ฟูจิ 
 ฟูจิโนมิยะ 
 ฟูจิเอดะ 
 มากิโนฮาระ 
 มิชิมะ 
 ไยซุ 
 อาตามิ 
 อิซุ 
 อิซูโนกูนิ 
 อิโต 
 อิวาตะ 
 โอมาเอซากิ 
 ฮามามัตสึ 

อำเภอและเมือง

 อำเภอคาโมะ 
 เมืองคาวาซุ 
 เมืองนิชิอิซุ 
 เมืองมัตสึซากิ 
 เมืองมินามิอิซุ 
 เมืองฮิงาชิอิซุ 
 อำเภอชูจิ 
 เมืองโมริ 

 อำเภอทางาตะ 
 เมืองคันนามิ 
 อำเภอซุนโต 
 เมืองชิมิซุ 
 เมืองนางาอิซูมิ 
 เมืองโอยามะ 
 อำเภอไฮบาระ 
 เมืองคาวาเนฮง 
 เมืองโยชิดะ
# จังหวัดยามานาชิ
จังหวัดยามานาชิ  เป็นจังหวัดในประเทศญี่ปุ่น ตั้งอยู่บริเวณภาคชูบุของประเทศญี่ปุ่นมีเมืองหลวงอยู่ที่นครโคฟุ ยามานาชิเป็นจังหวัดที่มีภูเขาปิดล้อม โดยเฉพาะภูเขาฟูจิซึ่งเป็นจุดที่นักท่องเที่ยวนิยมมาเที่ยวกันมาก มีสินค้าขึ้นชื่อคือไวน์ ที่นครโคฟุมีชื่อเสียงมากในอุตสาหกรรมอัญมณี และมีทิวทัศน์ธรรมชาติอันงดงาม

 ที่ตั้งทางภูมิศาสตร์ 
thumb|right|แผนที่จังหวัดยามานาชิ
จังหวัดยามานาชิมีพื้นที่ติดต่อกับจังหวัดโตเกียว จังหวัดคานางาวะ จังหวัดไซตามะ จังหวัดชิซูโอกะ และจังหวัดนางาโนะ โดยไม่มีส่วนในติดต่อกับทะเลและล้อมรอบไปด้วยภูเขาสูง โดยมีภูเขาฟุจิเป็นภูเขาที่ทีชื่อเสียง ทำให้เกิดปรากฏการณ์เงาฝนอยู่บ่อยครั้ง

พื้นที่ถึง 27 เปอร์เซ็นต์ ของจังหวัดยามานาชิ อยู่ในเขตอุทยานแห่งชาติ เช่น อุทยานแห่งชาติชิจิบูตามากาอิ อุทยานแห่งชาติฟูจิ–ฮาโกเนะ–อิซุ และอุทยานแห่งชาติมินามิแอลป์ เป็นต้น

 การปกครอง 
จังหวัดยามานาชิประกอบด้วย 13 นคร 5 อำเภอ 10 เมือง และ 4 หมู่บ้าน ได้แก่

 นคร 
 โคชู 
 โคฟุ  (เมืองหลวง)
 คาอิ 
 ชูโอ 
 นิราซากิ 
 ฟูจิโยชิดะ 
 ฟูเอฟูกิ 
 มินามิแอลป์ 
 ยามานาชิ 
 สึรุ 
 อูเอโนฮาระ 
 โอตสึกิ 
 โฮกูโตะ 

 อำเภอ เมือง และหมู่บ้าน 
 อำเภอคิตะสึรุ 
 หมู่บ้านโคซูเงะ 
 หมู่บ้านทาบายามะ 
 อำเภอนากาโกมะ 
 เมืองโชวะ 
 อำเภอนิชิยัตสึชิโระ 
 เมืองอิจิกาวามิซาโตะ 
 อำเภอมินามิโกมะ 
 เมืองนัมบุ 
 เมืองฟูจิกาวะ 
 เมืองมิโนบุ 
 เมืองฮายากาวะ 
 อำเภอมินามิสึรุ 
 เมืองนิชิกัตสึระ 
 เมืองฟูจิกาวางูจิโกะ 
 หมู่บ้านโดชิ 
 หมู่บ้านนารูซาวะ 
 หมู่บ้านยามานากาโกะ 
 หมู่บ้านโอชิโนะ
# จังหวัดนางาโนะ
จังหวัดนางาโนะ  เป็นจังหวัดที่ไม่ติดทะเลในประเทศญี่ปุ่น ตั้งอยู่ในภูมิภาคชูบุ บนเกาะฮนชูNussbaum, Louis-Frédéric. (2005). "Nagano prefecture" in ; "Chūbu" at  จังหวัดนางาโนะมีประชากร 2,007,682 คน  และมีพื้นที่  ทางเหนือติดกับจังหวัดนีงาตะ ทางตะวันออกเฉียงเหนือติดกับจังหวัดกุมมะ ทางตะวันออกติดกับจังหวัดไซตามะ ทางตะวันออกเฉียงใต้ติดกับจังหวัดยามานาชิ ทางใต้ติดกับจังหวัดชิซูโอกะกับจังหวัดไอจิ และทางตะวันตกติดกับจังหวัดกิฟุกับจังหวัดโทยามะ

เมืองหลักและเมืองใหญ่สุดของจังหวัดคือนางาโนะ ส่วนเมืองหลักอื่น ๆ ได้แก่ มัตสึโมโตะ, อูเอดะ และอีดะNussbaum, "Nagano" at 

 เขตการปกครอง 
จังหวัดนางาโนะ ประกอบด้วย 19 นคร 14 อำเภอ 23 เมือง และ 35 หมู่บ้าน ได้แก่
 นคร 

 โคมางาเนะ 
 โคโมโระ 
 ชิกูมะ 
 ชิโนะ 
 ชิโอจิริ 
 ซากุ 
 ซูซากะ 
 ซูวะ 
 โทมิ 
 นากาโนะ 
 นางาโนะ  (เมืองหลวง)
 มัตสึโมโตะ 
 อาซูมิโนะ 
 อินะ 
 อีดะ 
 อียามะ 
 อูเอดะ 
 โอกายะ 
 โอมาจิ 

 อำเภอ เมือง และหมู่บ้าน 

 อำเภอคามิตากาอิ 
 เมืองโอบูเซะ 
 หมู่บ้านทากายามะ 
 อำเภอคามิมิโนจิ 
 เมืองชินาโนะ 
 เมืองอีซูนะ 
 หมู่บ้านโองาวะ 
 อำเภอคามิอินะ 
 เมืองทัตสึโนะ 
 เมืองมิโนวะ 
 เมืองอีจิมะ 
 หมู่บ้านนากางาวะ 
 หมู่บ้านมินามิมิโนวะ 
 หมู่บ้านมิยาดะ 
 อำเภอคิโซะ 
 เมืองคิโซะ 
 เมืองนางิโซะ 
 เมืองอาเงมัตสึ 
 หมู่บ้านคิโซะ 
 หมู่บ้านโอกูวะ 
 หมู่บ้านโอตากิ 
 อำเภอคิตาซากุ 
 เมืองคารูอิซาวะ 
 เมืองทาเตชินะ 
 เมืองมิโยตะ 
 อำเภอคิตาอาซูมิ 
 เมืองอิเกดะ 
 หมู่บ้านมัตสึกาวะ 
 หมู่บ้านโอตาริ 
 หมู่บ้านฮากูบะ 
 อำเภอชิโมะตากาอิ 
 เมืองยามาโนอูจิ 
 หมู่บ้านคิจิมาไดระ 
 หมู่บ้านโนซาวาอนเซ็ง 
 อำเภอชิโมะมิโนจิ 
 หมู่บ้านซากาเอะ 
 อำเภอชิโมะอินะ 
 เมืองทากาโมริ 
 เมืองมัตสึกาวะ 
 เมืองอานัง 
 หมู่บ้านชิโมโจ 
 หมู่บ้านทากางิ 
 หมู่บ้านเท็นรีว 
 หมู่บ้านโทโยโอกะ 
 หมู่บ้านเนบะ 
 หมู่บ้านยาซูโอกะ 
 หมู่บ้านอาจิ 
 หมู่บ้านอูรูงิ 
 หมู่บ้านโอชิกะ 
 หมู่บ้านฮิรายะ 
 อำเภอชีซางาตะ 
 เมืองนางาวะ 
 หมู่บ้านอาโอกิ 
 อำเภอซูวะ 
 เมืองชิโมะซูวะ 
 เมืองฟูจิมิ 
 หมู่บ้านฮาระ 
 อำเภอมินามิซากุ 
 เมืองโคอูมิ 
 เมืองซากูโฮะ 
 หมู่บ้านคาวากามิ 
 หมู่บ้านคิตะไอกิ 
 หมู่บ้านมินามิมากิ 
 หมู่บ้านมินามิไอกิ 
 อำเภอฮานิชินะ 
 เมืองซากากิ 
 อำเภอฮิงาชิจิกูมะ 
 หมู่บ้านชิกูโฮกุ 
 หมู่บ้านยามางาตะ 
 หมู่บ้านอาซาฮิ 
 หมู่บ้านอิกูซากะ 
 หมู่บ้านโอมิ
# จังหวัดกิฟุ
จังหวัดกิฟุ  เป็นจังหวัดของประเทศญี่ปุ่น ตั้งอยู่ในภูมิภาคจูบุบนเกาะฮนชูNussbaum, Louis-Frédéric. (2005). "Gifu-ken" in Nussbaum, "Chūbu" in  มีประชากร 1,991,390 คน  และมีพื้นที่  จังหวัดกิฟุมีอาณาเขตติดต่อกับจังหวัดโทยามะทางทิศเหนือ, จังหวัดอิชิกาวะทางทิศตะวันตกเฉียงเหนือ, จังหวัดฟูกูอิทางทิศตะวันตก, จังหวัดชิงะทางทิศตะวันตกเฉียงใต้, จังหวัดมิเอะและไอจิทางทิศใต้ และจังหวัดนางาโนะทางทิศตะวันออก

กิฟุเป็นเมืองหลวงและเมืองใหญ่สุดของจังหวัด เมืองหลักอื่น ๆ ได้แก่ โองากิ, คากามิงาฮาระ และทาจิมิNussbaum, "Gifu" in 

 การปกครอง 
จังหวัดกิฟุประกอบด้วย 21 นคร 9 อำเภอ 19 เมือง และ 2 หมู่บ้าน ได้แก่

 นคร 
thumb|แผนที่จังหวัดกิฟุแสดงเทศบาลต่าง ๆ  

 กิฟุ (เมืองหลวง)
 กูโจ 
 เกโระ 
 คากามิงาฮาระ 
 คานิ 
 ไคซุ 
 เซกิ 
 ทาจิมิ 
 ทากายามะ 
 โทกิ 
 นากัตสึงาวะ 
 มิซูนามิ 
 มิซูโฮะ 
 มิโนกาโมะ 
 มิโนะ 
 โมโตซุ 
 ยามางาตะ 
 เอนะ 
 โองากิ 
 ฮาชิมะ 
 ฮิดะ 

 อำเภอ เมือง และหมู่บ้าน 

 อำเภอคานิ 
 เมืองมิตาเกะ 
 อำเภอคาโมะ 
 เมืองคาวาเบะ 
 เมืองชิรากาวะ 
 เมืองซากาโฮงิ 
 เมืองโทมิกะ 
 เมืองยาอตสึ 
 เมืองฮิจิโซ 
 หมู่บ้านฮิงิชิชิรากาวะ 
 อำเภอฟูวะ 
 เมืองเซกิงาฮาระ 
 เมืองทารูอิ 
 อำเภอโมโตซุ 
 เมืองคิตางาตะ 
 อำเภอโยโร 
 เมืองโยโร 
 อำเภออัมปาจิ 
 เมืองโกโดะ 
 เมืองวาโนอูจิ 
 เมืองอัมปาจิ 
 อำเภออิบิ 
 เมืองอิเกดะ 
 เมืองอิบิงาวะ 
 เมืองโอโนะ 
 อำเภอโอโนะ 
 หมู่บ้านชิรากาวะ 
 อำเภอฮาชิมะ 
 เมืองกินัง 
 เมืองคาซามัตสึ 

 สถานที่น่าสนใจ 
 เกโระอนเซน
 ฮิดะทะกะยะมะอนเซ็น
# จังหวัดนีงาตะ
จังหวัดนีงาตะ หรือ นีกาตะ  เป็นจังหวัดที่ตั้งอยู่ในภูมิภาคจูบุบนเกาะฮนชูของประเทศญี่ปุ่นNussbaum, Louis-Frédéric. (2005). "Niigata-ken" in  มีประชากรทั้งสิ้น 2,227,496 คน (ณ วันที่ 1 กรกฎาคม ค.ศ. 2019) มีพื้นที่ 12,584.18 ตารางกิโลเมตร ซึ่งมากเป็นอันดับที่ 5 ของประเทศ จังหวัดนีงาตะมีอาณาเขตติดต่อกับจังหวัดโทยามะและจังหวัดนางาโนะทางทิศตะวันตกเฉียงใต้ ติดกับจังหวัดกุมมะทางทิศใต้ ติดกับจังหวัดฟูกูชิมะทางทิศตะวันออก และติดกับจังหวัดยามางาตะทางทิศตะวันออกเฉียงเหนือ

นีงาตะเป็นเมืองศูนย์กลางและเมืองที่ใหญ่ที่สุดของจังหวัดนีงาตะ เมืองหลักอื่น ๆ เช่น นางาโอกะ, โจเอ็ตสึ และซันโจNussbaum, "Niigata" at  จังหวัดนีงาตะมีเขตมหานครหลักนีงาตะซึ่งมีเมืองนีงาตะเป็นศูนย์กลาง เขตมหานครนี้มีประชากร 1,395,612 คน นับเป็นเขตมหานครที่ใหญ่ที่สุดริมฝั่งทะเลญี่ปุ่น และใหญ่เป็นที่อันดับที่ 12 ของประเทศ จังหวัดนีงาตะเป็นส่วนหนึ่งของอนุภูมิภาคโฮกูริกุและเป็นที่ตั้งของเกาะซาโดะ ซึ่งเป็นเกาะที่ใหญ่เป็นอันดับ 6 ของญี่ปุ่นรองจาก 4 เกาะหลักและเกาะโอกินาวะ

 ลักษณะภูมิศาสตร์ 
thumb|left|แผนที่จังหวัดนีงาตะ
จังหวัดนีงาตะมีลักษณะเป็นแนวยาวตามชายฝั่งทางทิศตะวันตกเฉียงใต้ไปถึงทิศตะวันออกเฉียงเหนือ ระยะทางประมาณ 250 กิโลเมตร ติดกับทะเลญี่ปุ่น มีลักษณะเป็นที่ราบชายฝั่งสลับกับภูเขา

ในจังหวัดนีงาตะมีการแบ่งออกเป็น 4 เขตใหญ่ตามสภาพภูมิศาสตร์ ดังนี้ โจเอ็ตสึ ภาคใต้, จูเอ็ตสึ ภาคกลาง, คาเอ็ตสึ ภาคเหนือ และเกาะซาโดะ

 เขตการปกครอง 
จังหวัดนีงาตะประกอบไปด้วย 20 นคร, 9 อำเภอ, 6 เมือง และ 4 หมู่บ้าน ได้แก่

 นคร 
 โกเซ็ง 
 คาชิวาซากิ 
 คาโมะ 
 โจเอ็ตสึ 
 ชิบาตะ 
 ซันโจ 
 ซาโดะ 
 โทกามาจิ 
 ไทไน 
 นางาโอกะ 
 นีงาตะ  (เมืองหลวง)
 มิตสึเกะ 
 มินามิอูโอนูมะ 
 มูรากามิ 
 เมียวโก 
 สึบาเมะ 
 อางาโนะ 
 อิโตอิงาวะ 
 อูโอนูมะ 
 โอจิยะ 

 อำเภอ เมือง และหมู่บ้าน 

 อำเภอคาริวะ 
 หมู่บ้านคาริวะ 
 อำเภอคิตะกัมบาระ 
 เมืองเซโร 
 อำเภอซันโต 
 เมืองอิซูโมซากิ 
 อำเภอนากาอูโอนูมะ 
 เมืองสึนัง 
 อำเภอนิชิกัมบาระ 
 หมู่บ้านยาฮิโกะ 

 อำเภอมินามิกัมบาระ 
 เมืองทางามิ 
 อำเภอมินามิอูโอนูมะ 
 เมืองยูซาวะ 
 อำเภออิวาฟูเนะ 
 หมู่บ้านเซกิกาวะ 
 หมู่บ้านอาวาชิมาอูระ 
 อำเภอฮิงาชิกัมบาระ 
 เมืองอางะ 

 สถานศึกษา 
 มหาวิทยาลัยเทคโนโลยีนางาโอกะ
 มหาวิทยาลัยนีงาตะ
# จังหวัดอิชิกาวะ
จังหวัดอิชิกาวะ  ตั้งอยู่บริเวณภาคชูบุบนเกาะฮนชูของประเทศญี่ปุ่นNussbaum, Louis-Frédéric. (2005). "Chūbu" in . และเป็น 1 ใน 3 จังหวัดในภูมิภาคย่อยโฮกูริกุ จังหวัดอิชิกาวะมีประชากร 1,140,573 คน (31 ตุลาคม 2019) และมีพื้นที่ 4,186 ตารางกิโลเมตร (1,616 ตารางไมล์) จังหวัดอิชิกาวะมีอาณาเขตติดต่อกับจังหวัดโทยามะทางทิศตะวันออก, จังหวัดกิฟุทางทิศตะวันออกเฉียงใต้ และจังหวัดฟูกูอิทางทิศใต้

คานาซาวะเป็นเมืองหลวงและเมืองใหญ่สุดของจังหวัด เมืองหลักอื่น ๆ ได้แก่ ฮากูซัง โคมัตสึ และคางะNussbaum, "Kanazawa" in . จังหวัดอิชิกาวะตั้งอยู่ริมทะเลญี่ปุ่นโดยมีคาบสมุทรโนโตะซึ่งทำให้เกิดอ่าวโทยามะ หนึ่งในอ่าวที่ใหญ่ที่สุดแห่งหนึ่งของญี่ปุ่น จังหวัดอิชิกาวะมีชื่อเสียงจากปราสาทคานาซาวะ, เค็นโรกุเอ็ง, เนียวไตโมริ และเครื่องปั้นคูตานิ จังหวัดอิชิกาวะตั้งอยู่ในภูมิภาคโฮกูริกุซึ่งเป็นอนุภูมิภาคย่อยของภูมิภาคชูบุ เป็นพื้นที่ที่มีความสำคัญทางประวัติศาสตร์ 

 ประวัติ 
จังหวัดอิชิกาวะก่อตั้งขึ้นโดยการรวมแคว้นคางะและแคว้นโนโตะเข้าด้วยกัน Nussbaum, "Provinces and prefectures" in .

 ภูมิศาสตร์ 
จังหวัดอิชิกาวะตั้งอยู่ทางตอนกลางของเกาะฮนชูซึ่งมีพื้นที่ครอบคลุมคาบสมุทรโนโตะ พรมแดนด้านทิศเหนือและทิศตะวันตกติดต่อกับทะเลญี่ปุ่น ทิศตะวันออกติดต่อกับจังหวัดโทยามะและจังหวัดกิฟุ และทิศใต้ติดต่อกับจังหวัดฟูกูอิ จังหวัดอิชิกาวะแบ่งได้สองพื้นที่คือทางตอนเหนือมีคาบสมุทรโนโตะเป็นพื้นที่แคบไม่มีที่ราบมากนัก และทางใต้เป็นที่ราบชายฝั่งทะเลโดยมีคานาซาวะเป็นเมืองหลวง 
อิชิกาวะยังมีเกาะหลายแห่ง เช่น โนโตจิมะ มิตสึเกะจิมะ เฮงูระจิมะ 

 เขตการปกครอง 
จังหวัดอิชิกาวะประกอบด้วย 11 นคร 5 อำเภอ และ 8 เมือง ได้แก่

 นคร 
 นครคางะ 
 นครคานาซาวะ  (เมืองหลวง)
 นครคาโฮกุ 
 นครโคมัตสึ 
 นครซูซุ 
 นครนานาโอะ 
 นครโนโนอิจิ 
 นครโนมิ 
 นครวาจิมะ 
 นครฮากูซัง 
 นครฮากูอิ 

 อำเภอและเมือง 
 อำเภอคาชิมะ 
 เมืองนากาโนโตะ 
 อำเภอคาโฮกุ 
 เมืองสึบาตะ 
 เมืองอูจินาดะ 
 อำเภอโนมิ 
 เมืองคาวากิตะ 
 อำเภอฮากูอิ 
 เมืองชิกะ 
 เมืองโฮดัตสึชิมิซุ 
 อำเภอโฮซุ 
 เมืองโนโตะ 
 เมืองอานามิซุ 

 เศรษฐกิจ 
อุตสาหกรรมสิ่งทอและอุตสาหกรรมเครื่องจักรมีอิทธิพลอย่างมากต่อเศรษฐกิจของจังหวัดอิชิกาวะ โดยเฉพาะผ้าประดิษฐ์และเครื่องจักรก่อสร้าง 

 ประชากร 
จังหวัดอิชิกาวะมีพื้นที่ 4,186.09 ตารางกิโลเมตร วันที่ 1 เมษายน ค.ศ. 2011 มีประชากร 1,166,643 คน 
 ข้อมูล หน่วย จำนวน พื้นที่ ตารางกิโลเมตร 4,186.09 ประชากร คน 1,166,643 ความหนาแน่นของประชากร หนึ่งคนต่อตารางกิโลเมตร 278.72 ครัวเรือน หลังคาเรือน 441,980รายได้ต่อประชากร หนึ่งพันเยน 2,707ใช้พลังงาน กิโลวัตต์ชั่วโมงต่อครัวเรือน 6,446 จำนวนแพทย์หนึ่งคนต่อ 
100,000 คน 249
# นาฬิกาแดด
นาฬิกาแดด คือ เครื่องมือใช้สำหรับวัดเวลาในตอนกลางวันจากตำแหน่งของดวงอาทิตย์ โดยทั่วไปจะสร้างเป็นวัตถุอย่างหนึ่งเรียกว่าโนมอน (gnomon) ให้ตั้งอยู่บนฐาน เมื่อแสงแดดตกกระทบโนมอนจะทำให้เกิดเงาทอดลงไปบนฐาน แล้วอ่านค่าเวลาจากฐานนั้นซึ่งมีขีดบอกเวลากำกับอยู่ นาฬิกาแดดอาจสร้างขึ้นโดยยึดอยู่กับที่หรือสามารถเคลื่อนย้ายก็ได้
# จังหวัดวากายามะ
จังหวัดวากายามะ  เป็นจังหวัดของประเทศญี่ปุ่นที่ตั้งอยู่ในภูมิภาคคันไซของเกาะฮนชูNussbaum, Louis-Frédéric. (2005). "Wakayama prefecture" in ; "Kansai" in . จังหวัดวากายามะมีประชากร 944,320 คน  และมีพื้นที่  มีอาณาเขตติดต่อกับจังหวัดโอซากะทางทิศเหนือและจังหวัดมิเอะกับจังหวัดนาระทางทิศตะวันออกเฉียงเหนือ

วากายามะเป็นเมืองหลวงและเมืองใหญ่สุดของจังหวัด นอกจากนี้ ยังมีเมืองหลักอื่น ๆ ได้แก่ ทานาเบะ, ฮาชิโมโตะ และคิโนะกาวะNussbaum, "Wakayama" in . จังหวัดวากายามะตั้งอยู่ทางตะวันตกของคาบสมุทรคิอิบนช่องแคบคิอิซึ่งเชื่อมต่อระหว่างมหาสมุทรแปซิฟิกและทะเลในเซโตะ โดยอยู่ฝั่งตรงข้ามกับจังหวัดโทกูชิมะบนเกาะชิโกกุ

 ภูมิศาสตร์ 
จังหวัดวากายามะตั้งอยู่บนปลายด้านใต้สุดของคาบสมุทรคิอิ โดยทิศตะวันตกและทิศใต้ติดต่อกับมหาสมุทรแปซิฟิก ทิศเหนือติดต่อกับจังหวัดโอซากะ และทิศตะวันออกติดต่อกับจังหวัดนาระและจังหวัดมิเอะ

จังหวัดวากายามะเป็นจังหวัดเดียวที่มีดินแดนแทรก โดยหมู่บ้านคิตายามะซึ่งขึ้นกับอำเภอฮิงาชิมูโระนั้นตั้งอยู่ระหว่างจังหวัดนาระและจังหวัดมิเอะโดยไม่มีพื้นที่ติดต่อกับส่วนอื่น ๆ ของจังหวัดวากายามะเลย

 การปกครอง 
จังหวัดวากายามะประกอบด้วย 9 นคร 6 อำเภอ 20 เมือง และ 1 หมู่บ้าน ได้แก่
 นคร 

 โกโบ 
 คิโนะกาวะ 
 ไคนัง 
 ชิงงู 
 ทานาเบะ 
 วากายามะ  (เมืองหลวง)
 อาริดะ 
 อิวาเดะ 
 ฮาชิโมโตะ 

 อำเภอ เมือง และหมู่บ้าน 

 อำเภอไคโซ 
 เมืองคิมิโนะ 
 อำเภอนิชิมูโระ 
 เมืองคามิตนดะ 
 เมืองชิราฮามะ 
 เมืองซูซามิ 
 อำเภออาริดะ 
 เมืองยูอาซะ 
 เมืองอาริดางาวะ 
 เมืองฮิโรงาวะ 
 อำเภออิโตะ 
 เมืองคัตสึรางิ 
 เมืองคูโดยามะ 
 เมืองโคยะ 
 อำเภอฮิงาชิมูโระ 
 เมืองคูชิโมโตะ 
 เมืองโคซางาวะ 
 เมืองไทจิ 
 เมืองนาจิกัตสึอูระ 
 หมู่บ้านคิตายามะ 
 อำเภอฮิดากะ 
 เมืองมินาเบะ 
 เมืองมิฮามะ 
 เมืองยูระ 
 เมืองอินามิ 
 เมืองฮิดากะ 
 เมืองฮิดากางาวะ
# ริชาร์ด ไมเออร์
ริชาร์ด ไมเออร์  เกิดเมื่อ  12 ตุลาคม ค.ศ. 1934 ในนิวอาร์ค,นิวเจอร์ซีย์ ประเทศสหรัฐอเมริกา เป็นสถาปนิกร่วมสมัย มีชื่อเสียงในการใช้สีขาวในการออกแบบ

เขาจบการศึกษาปริญญาตรีจากมหาวิทยาลัยคอร์เนลล์ ในปี ค.ศ. 1957 และได้ทำงานกับ Skidmore, Owings และ Merrill ช่วงสั้นๆ ในปี 1959 จากนั้นก็ทำงานกับ Marcel Breuer เป็นเวลา 3 ปีแล้วจึงหันมาศึกษาเองในนิวยอร์กช่วงปี 1963 โดยเขาได้เป็นที่รู้จักในนาม นิวยอร์กไฟฟ์ ในปี 1972 งานออกแบบของเขาพิพิธภัณฑ์เก็ตตี้ในลอสแอนเจลิส เป็นที่กล่าวขวัญมากในช่วงนั้น

งานของเขามีส่วนคล้ายและได้รับอิทธิพลจาก กับงานของ เลอ คอร์บูสิเอร์ รวมถึง มีส แฟน เดอ โรห์ และ แฟรงก์ ลอยด์ ไรต์ รวมถึง หลุยส์ บาร์รากอง

และในปี 1984 ไมเออร์ได้รับรางวัลพริตซ์เกอร์

 ผลงานที่มีชื่อเสียง 
 พิพิธภัณฑ์เก็ตตี้
 The Atheneum
 Museum of Television and Radio
 High Museum of Art, Atlanta, Georgia
# เฟท ฮิลล์
เฟท ฮิลล์ (หรือมีชื่อจริงว่า Audrey Faith Perry McGraw) เกิดเมื่อวันที่ 21 กันยายน ค.ศ. 1967 ในแจ็กสัน, มิสซิสซิปปี สหรัฐ เป็นนักร้องคันทรี เธอแต่งงานกับนักร้องคันทรีที่มีชื่อเสียงอย่าง ทิม แมกกราว

เธอประสบความสำเร็จด้วยยอดขายอัลบั้ม 30 ล้านชุด และเธอเป็นนักร้องหญิงเพียงคนเดียวที่มี 3 อัลบั้ม ขึ้นอันดับ 1 บนบิลบอร์ดติดต่อกันทั้ง 3 อัลบั้ม เธอยังได้รับรางวัลจาก คันทรีมิวสิกแอสโซซิเอชัน, ดิอะแคเดมีออฟคันทรีมิวสิก, รางวัลแกรมมี, รางวัลอเมริกันมิวสิกอะวอดส์และ พีเพิลชอยส์อะวอดส์ อีกด้วย

 อัลบั้ม 
 Take Me as I Am (1993) 
 It Matters to Me (1995) 
 Faith (1998) 
 Breathe (1999)
 Cry (2002) 
 Fireflies (2005)

 แหล่งข้อมูลอื่น 
 http://www.faithhill.com/
# ชะไนยา ทเวน
ชะไนยา ทเวน  เกิดเมื่อวันที่ 28 สิงหาคม ค.ศ. 1965 ที่วินด์เซอร์ รัฐออนแทรีโอ ประเทศแคนาดา เป็นนักร้อง นักแต่งเพลง ในสไตล์คันทรีและป็อป อัลบั้มที่ 3 ของเธอ Come on Over เป็นอัลบั้มทำสถิติเป็นอัลบั้มของศิลปินหญิงที่ขายได้มากที่สุดตลอดกาล และเป็นอัลบั้มคันทรีที่ขายได้มากที่สุดในประวัติศาสตร์ เธอเป็นศิลปินหญิงคนเดียวที่มียอดการขาย 3 อัลบั้มได้รับการรับรองระดับเพชรจากสมาคมผู้ประกอบกิจการเพลงของสหรัฐอเมริกา (RIAA)

นอกจากนั้นเธอยังได้รับรางวัลแกรมมีถึง 5 ครั้ง และรางวัลจาก BMI Songwriter awards เกือบ 40 ครั้ง เรื่องชีวิตส่วนตัวเธอแต่งงานกับโปรดิวเซอร์เพลงแนวร็อกอย่างรอเบิร์ต มัตต์ แลง และมีลูกชายชื่อ Eja ชะไนยาและครอบครัวได้อาศัยอยู่ที่สวิตเซอร์แลนด์และนิวซีแลนด์

 ผลงานอัลบั้ม 
 Shania Twain (1993)
 The Woman in Me (1995)
 Come on Over (1997)
 Up! (2002)
 Now (2017)
 Queen of Me (2023)

 แหล่งข้อมูลอื่น
# หนังสือโยชูวา
หนังสือโยชูวาหนังสือโยชูวา, พระคริสตธรรมคัมภีร์ ฉบับมาตรฐาน 2011หนังสือโยชูวา  เป็นหนังสือเล่มที่ 6 ในคัมภีร์ไบเบิลภาคพันธสัญญาเดิม และเป็นบันทึกถึงประวัติศาสตร์อิสราเอลในช่วงอายุของโยชูวา ซึ่งรับบทบาทเป็นผู้นำอิสราเอลต่อจากโมเสส กล่าวถึงการยึดครองแผ่นดินคานาอัน อันเป็นแผ่นดินพันธสัญญาที่พระเจ้าทรงประทานให้แก่อับราฮัม การแบ่งดินแดนคานาอัน ตามที่โมเสสได้บัญชาไว้ และสิ้นสุดเมื่อโยชูวาเสียชีวิต เชื่อกันว่า "โยชูวา" เป็นผู้เขียนหนังสือเล่มนี้ด้วยตัวของท่านเอง ยกเว้นในบทสุดท้ายที่กล่าวถึงมรณกรรมของโยชูวา และเอเลอาซาร์ น่าจะถูกบันทึกโดยบุตรชายของเอเลอาซาร์ 

 เมืองเยรีโคล่ม 
เมืองเยรีโค เป็นเมืองแรกในคานาอันที่หนังสือโยชูวาได้บันทึกถึงบรรดาเมืองที่อิสราเอลได้เข้ายึดครอง การยึดครองเมืองเยรีโคมีความสำคัญกว่าทุก ๆ เมือง เนื่องจากอิสราเอลมิได้ยึดครองเมืองเยรีโคโดยอาศัยกำลัง แต่อาศัยฤทธานุภาพของพระเจ้า 

การยึดครองเมืองเยรีโค ซึ่งเป็นเมืองที่มีกำแพงหนา อิสราเอลได้ยึดครองโดยการเดินขบวนตามหีบแห่งพันธสัญญาเป็นเวลา 7 วัน วันละ 1 เที่ยว และในวันที่ 7 นั้นเองที่กำแพงเมืองเยรีโคถล่มลง ทำให้อิสราเอลเข้าไปยึดเมืองได้โดยไม่ต้องเสียเลือดเนื้อแต่อย่างใดหนังสือโยชูวา บทที่ 6, พระคริสตธรรมคัมภีร์ ฉบับมาตรฐาน 2011

 อุบายของชาวกิเบโอน 
เมื่อชาวเมืองคานาอันทราบถึงการยึดครองของอิสราเอล บรรดาเมืองต่าง ๆ ได้ร่วมกันต่อต้าน ยกเว้นเมืองกิเบโอน ที่ได้แต่งกลขึ้นเพื่อลวงอิสราเอล โดยแต่งทูตให้ใส่ชุดเก่าขาดมอซอ พร้อมลาบรรทุกกระสอบเก่าขาด และถุงหนังเก่า และบรรจุอาหารที่ขึ้นราไปเฝ้าโยชูวา และแจ้งว่าเป็นชาวเมืองซึ่งตั้งอยู่ไกล เป็นเหตุให้อาหารเก่าและขึ้นรา และอิสราเอลก็ได้ทำพันธสัญญาที่จะไว้ชีวิตแก่ชาวเมืองกิเบโอน แต่ต่อมาเมืออิสราเอลเดินทางต่อไปได้อีกเพียง 3 วัน ก็เจอเมืองกิเบโอน จึงได้เรียกประมุขของเมืองมาเจรจาจึงได้ทราบความจริง โยชูวาจึงตั้งชาวเมืองกิเบโอนเป็นทาสรับใช้ทำหน้าที่ตัดฟืน และตักน้ำสำหรับคนอิสราเอล เป็นการลงโทษที่ชาวเมืองไม่พูดความจริงหนังสือโยชูวา บทที่ 9-12, พระคริสตธรรมคัมภีร์ ฉบับมาตรฐาน 2011

 การแบ่งดินแดนคานาอัน 

 มรณกรรมของโยชูวา 
โยชูวาสิ้นชีวิตเมื่ออายุ 110 ปี ฝังศพไว้ในที่ดินกรรมสิทธิ์ของเขาที่ทิมนาทเสราห์ ในแดนเทือกเขาแห่งเอฟราอิม ทางเหนือของภูเขากาอัชหนังสือโยชูวา 24:19, พระคริสตธรรมคัมภีร์ ฉบับมาตรฐาน 2011
# บัญชีแสดงปริมาณวัสดุและราคา
บัญชีแสดงปริมาณวัสดุและราคา  คือเอกสารหนึ่งของเอกสารประกวดราคา (Tender Documents) และเอกสารสัญญา (Contract Documents) ที่ใช้เพื่อการประกวดราคาและการก่อสร้าง

 องค์ประกอบของบัญชีแสดงปริมาณวัสดุและราคา 
บัญชีแสดงปริมาณวัสดุและราคา ประกอบด้วยส่วนต่าง ๆ ดังต่อไปนี้ คือ
 ลำดับที่ของรายการ 
 รายละเอียดของงานแต่ละประเภท
 ปริมาณงาน (จำนวน)
 หน่วยในการวัดเพื่อการจ่ายเงิน
 อัตราราคาต่อหน่วย (อาจแยกเป็นราคาค่าวัสดุ และค่าแรงงาน) ของแต่ละรายการ
 ราคารวม
 หมายเหตุ (หากจำเป็น หรือต้องการ)

 หน้าที่และความสำคัญของบัญชีแสดงปริมาณวัสดุและราคา ที่ใช้ในงานก่อสร้าง 
 แสดงองค์ประกอบรายละเอียดของงานต่าง ๆ
 แสดงปริมาณงานและหน่วยที่ใช้ในการวัดและจ่ายเงิน
 แสดงราคาของงานแต่ละประเภท
 ใช้เพื่อเปรียบเทียบราคาของผู้เข้าประกวดราคา (Tenderer /Bidder) เพื่อเป็นผู้รับจ้างก่อสร้าง (ผู้รับเหมา/ Contractor) ในโครงการนั้น ๆ 
 ใช้เพื่อเป็นราคาฐาน สำหรับงานเพิ่มเติมในโครงการนั้น ๆ
 ใช้เพื่อการเบิกจ่ายเงิน (Payment) หรือการเบิกจ่ายเงินบางส่วนในระหว่างการก่อสร้าง (Interim Payment)

 ตัวอย่างของบัญชีแสดงปริมาณวัสดุและราคา สำหรับงานราชการในประเทศไทย 
จากเอกสารกรมโยธาธิการและผังเมือง

 แบบฟอร์ม ปร. 4  ใช้สำหรับรวมปริมาณงานแต่ละประเภท
 แบบฟอร์ม ปร. 5  ใช้สรุปราคาค่าก่อสร้าง